Annuar Musa

Tan Sri Datuk Seri Panglima Haji **Annuar bin** Haji **Musa** (Jawi: أنوار بن موسى; lahir 18 Mei 1956) ialah seorang ahli politik di Malaysia. Beliau pernah menjawat menteri kabinet, ahli parlimen dan ahli dewan undangan negeri. Beliau pernah dipilih sebagai Ahli Parlimen  dari 2013 hingga 2022. Beliau mula giat dalam Pertubuhan Kebangsaan Melayu Bersatu (UMNO) sejak 1979 hingga 2022, sebelum menyertai  Parti Islam Se-Malaysia (PAS) pada 2023.

## Kehidupan awal

Annuar Bin Musa lahir pada 18 Mei 1956 di Bukit Marak, Kelantan.

Beliau mendapat pendidikan menengah di Sekolah Tuanku Abdul Rahman, Ipoh dan di Maktab Tentera DiRaja. Annuar memiliki sarjana dalam Pengurusan Pembinaan dari University College of London. Beliau memperoleh ijazah sarjana muda Perancang Bandar dan Desa dari Universiti Teknologi Malaysia (UTM).

Annuar merupakan ahli Institut Perancang Malaysia. Beliau menjadi Penolong Pengarah Perancang Bandar, Dewan Bandaraya Kuala Lumpur dan Pengarah, Bahagian Perancang Korporat, Perbadanan Kemajuan Ekonomi Negeri Kelantan.

Annuar berkahwin dengan Puan Sri Rosniah Abdul Rahman dan dikurniakan empat cahaya mata iaitu Azzahraa, Azzwaa, Ajjrina dan Afiq Amani.

## Kerjaya politik

Politik awal Annuar dalam UMNO dibawa ke tengah oleh Tengku Razaleigh Hamzah  atau Ku Li yang menjadi pemimpin UMNO yang tidak dipertikai di Kelantan masa itu.

Pimpinan Annuar sebagai ketua UMNO Kelantan menjadikan Ku Li tinggal berpengaruh di Gua Musang saja.

Annuar Musa terpilih menjadi Ketua UMNO Bahagian Ketereh selama 20 tahun di samping selama 14 tahun menjadi ahli Majlis Tertinggi UMNO dan sebagai menteri hampir 10 tahun. Sejak 1979, beliau aktif dalam UMNO Kelantan.

Annuar menjadi ahli MT UMNO (1991-2004). Beliau juga pernah menjadi Pengerusi Barisan Nasional Kelantan (1994-2001) dan Timbalan Pengerusi Badan Perhubungan UMNO Negeri Kelantan (1991-2003). Beliau pernah menjadi Ketua UMNO Bahagian Ketereh yang sebelum ini pernah dikenali sebagai Nilam Puri dan Peringat dari 1986 hingga 29 Januari 2016. Pada 29 Januari 2016, beliau dilantik sebagai Ketua Penerangan UMNO Malaysia.

Pada tahun 2018, Annuar dilantik sebagai setiausaha agung Barisan Nasional di samping memegang beberapa jawatan dalam UMNO. Beliau memegang jawatan sebagai Jemaah Penasihat dan Majlis (Majlis Hal Ehwal Bahasa dan Kebudayaan) dan Ahli Jawatankuasa Pusat (Disiplin) serta Ahli Majlis Kerja Tertinggi (MKT) UMNO.

Pada 5 Januari 2021, beliau dipecat daripada jawatan setiausaha agung BN.

Pada 8 Disember 2022, Annuar dilaporkan telah dipecat keanggotaan UMNO-nya semasa mesyuarat malam itu.

Pada 10 Jun 2023, beliau telah menyertai PAS.

Beliau pernah memegang jawatan sebagai Menteri Wilayah Persekutuan dari 10 Mac 2020 hingga 16 Ogos 2021.

Beliau pernah menjadi Ketua Pembangkang di dewan undangan negeri (DUN) Kelantan dan bekas Menteri Pembangunan Luar Bandar. Pada peringkat parti, beliau ialah Ahli Jawatankuasa Pusat bahagian disiplin, Pengerusi Majlis Hal Ehwal Bahasa dan Kebudayaan UMNO dan Ahli Majlis Kerja Tertinggi UMNO (turut hadir). Beliau juga ialah bekas Presiden Persatuan Bola Sepak Kelantan (KAFA) dan bekas Timbalan Presiden Persatuan Bola Sepak Malaysia (FAM) akan tetapi digantung 30 bulan (hukuman minima), setelah melanggar disiplin dalam FAM, iaitu mengkritik pasukan kebangsaan.

## Isu dan kontroversi

### Wang PPRT
Pada 11 November 2011, Mingguan Malaysia menyiarkan artikel bertajuk 'Skandal PPRT Kelantan'. Masihkah fitnah?' tulisan Abdullah Ahmad, Kok Lanas. Kemudian Annuar Musa mendedahkan kelulusan peruntukan Menteri Pembangunan Luar Bandar sebanyak RM50,000 untuk satu projek di tanah milik Dato' Abdullah Ahmad; (Mingguan Malaysia 18 Nov. 2001). 

### Digantung FAM 30 bulan
Pada 5 April 2012, beliau selaku Timbalan Presiden Persatuan Bola Sepak Malaysia (FAM) digantung selama 30 bulan daripada sebarang aktiviti bola sepak di peringkat nasional dan negeri oleh Jawatankuasa Tatatertib Persatuan Bolasepak Malaysia (FAM) setelah jawatankuasa disiplin FAM mendapati beliau bersalah membuat kenyataan akhbar berbau negatif mengenai skuad bola sepak negara pada 12 Februari 2012. Annuar Musa digantung mengikut Perlembagaan FAM 4.5.8 (I) dan 4.5.8 (III). Timbalan Presiden FAM, Tengku Abdullah dalam mesyuarat Jawatankuasa Eksekutif FAM pada 4 Februari 2012 sudah mengingatkan supaya hal-hal FAM tidak disebarkan kepada media sebelum berbincang dengan jawatankuasa tersebut.

Pengerusi jawatankuasa tersebut, Datuk Taufik Abdul Razak, menjelaskan bahawa Annuar tidak dibenarkan terlibat dalam sebarang aktiviti badan induk bola sepak negara serta dalam aktiviti Persatuan Bola Sepak Kelantan (KAFA) yang mana beliau ialah Presidennya. Penglibatan ini dikatakan melanggar Artikel 88, Statut FAM edisi 2010-2014.  

Pada 20 Mei 2012, Pasukan bola sepak Kelantan memenangi Piala FA menewaskan Sime Darby 1-0. Annuar turut hadir di Stadium Bukit Jalil menyokong pasukan 'Red Warriors' Kelantan.

Annuar memeluk dirinya dalam konflik yang berbatu dan hubungan perdebatan dengan Putera Mahkota Johor Tunku Ismail Sultan Ibrahim, satu lagi calon calon presiden FAM; dalam pilihan raya FAM pada tahun 2017. Tunku Ismail mendakwa bahawa "Tan Sri", nampaknya merujuk kepada Annuar, yang merupakan pengerusi Majlis Amanah Rakyat (MARA) yang memaksa entitinya menaja Kafa. Dalam siaran Facebook pada 12 Januari 2017, Tunku Ismail telah mendedahkan gambar-gambar dokumen yang menunjukkan penajaan kepada Kafa; RM500,000 oleh Universiti Kuala Lumpur (UniKL) dan tambahan RM200,000 oleh Mara Investment Berhad (PMB); kedua-dua anak syarikat MARA. Pada 31 Januari 2017, MARA mengumumkan Annuar telah digantung dan diminta meninggalkan cuti sebagai pengerusi MARA dan ketua PMB sementara menunggu penyiasatan dalaman dan audit dilakukan terhadap tuduhan yang dibuat terhadapnya. Penggantungan Annuar juga telah disuarakan oleh Suruhanjaya Pencegahan Rasuah Malaysia (SPRM) selama empat jam pada 3 Februari 2017. 

Annuar keluar dari pemilihan presiden FAM 2017 yang kemudiannya memetik sebab untuk memberi tumpuan kepada kewajipan politiknya. Beliau juga tidak memperbaharui kontrak pengerusi MARAnya yang berakhir pada 11 Ogos 2017 di tengah-tengah masih digantung.

### Tuntut royalti minyak Kelantan
Annuar Musa turut mengumumkan menyokong Gerak iaitu tuntutan royalti minyak luar pesisir pantai Kelantan daripada kerajaan pusat/Petronas. Pada 20 Mei 2012, Annuar Musa menandatangani kain pemidang kempen menuntut royalti minyak untuk Kelantan.

Setiausaha Gerakan Bertindak Kembalikan Royalti Kelantan (GEGAR) berkata Muhammad Hishamuddin Ghazali mahu setiap rakyat Kelantan menyokong tuntutan tersebut. Pada 26 April 2012, saman/rayuan Kelantan berhubung Royalti Petroleum didengar pada jam 9 pagi di Mahkamah Rayuan Istana Kehakiman, Putrajaya. Pendaratan minyak dan gas dari 2 Telaga Kelantan (Telaga Surya dan Telaga Bumi) ke Kerteh, Terengganu adalah bertentangan dengan  konsep federalisme Terhadap Negeri Kelantan.

### Dipecat daripada UMNO
Annuar dipecat daripada UMNO pada 9 Disember 2022 susulan daripada keputusan mesyuarat Majlis Kerja Tertinggi (MKT) Umno sehari sebelumnya. Keputusan tersebut dicapai dalam mesyuarat yang dipengerusikan oleh Presidennya, Datuk Seri Dr Ahmad Zahid Hamidi. Turut sama dipecat ialah dua ketua bahagian wanita iaitu Ketua Wanita UMNO Maran, Datin Seri Fatimah Kassim dan Ketua Wanita UMNO Arau, Datin Seri Shamsiah Yasin.

## Keputusan pilihan raya

### Pilihan raya
Beliau bertanding di DUN Peringat dalam Pilihan raya 1986, menewaskan Daud Jusoh (PAS) dengan majoriti 136 undi. Tapi tewas kepada Mohamad Sabu dalam Pilihan raya 1990 Parlimen Peringat. Tahun 1990, PAS menyapu bersih 39 kerusi dewan DUN Kelantan kerana pertelingkahan dalam kepimpinan UMNO.

Namun dalam Pilihan raya 1995 , beliau menang di Peringat dengan menewaskan calon S46, Rafei Mat Salleh. Tahun 1995 menyaksikan BN menang 7 negeri 2 kerusi parlimen. Dalam Pilihan raya umum 1999 beliau kalah kepada calon Keadilan, Mohamad Mustafa. BN hanya menang 2 kerusi negeri dan hanya menang 1 kerusi parlimen.

Tahun 2004, beliau menang di DUN Kok Lanas apabila menewaskan Md Ashari Mamat (PAS). Beliau menang dengan majoriti 2846 undi, satu margin yang besar di Kelantan.  Tahun 2004, BN menyapu bersih 21 daripada 45 kerusi negeri dan mengambil lapan daripada 14 kerusi parlimen. BN/UMNIO juga menang kerusi negeri Pengkalan Pasir dalam Pilihan raya kecil Pengkalan Pasir 2005 dan telah memberikan 22 kerusi, berbanding 23 yang dimenangi oleh PAS.

Dalam Pilihan Raya Umum Malaysia 2008, Ab Aziz Ab Kadir dari PR/PKR mengalahkan Datuk Seri Annuar Musa dari Barisan Nasional - UMNO di P26 Ketereh,Kelantan. Ab Aziz memperolehi 21,738 undi berbanding Annuar memperolehi hanya 21,338 undi. Majoriti 400 undi.

## Kehormatan
### Kehormatan Malaysia
*  :
**  Darjah Yang Mulia Setia Mahkota Malaysia Pangkat Kedua, Panglima Setia Mahkota (PSM) – **Tan Sri** (2008)

*  :
**  Darjah Kebesaran Seri Melaka Pangkat Pertama, Darjah Gemilang Seri Melaka (DGSM) – **Datuk Seri** (2005)
*  :
**  Darjah Kebesaran Mahkota Pahang Yang Amat Mulia Peringkat Pertama, Darjah Sri Indera Mahkota Pahang (SIMP) – **Dato**' **Indera** (1992)
*  :
**  Darjah Yang Amat Mulia Kinabalu Pangkat Pertama, Seri Panglima Darjah Kinabalu (SPDK) – **Datuk Seri Panglima** (2006)

## Jawatan
* Ahli MT UMNO

## Rujukan

## Pautan luar
* Laman rasmi UMNO